[थीम म्यूज़िक]
दहाड़
[मोबाइल की घंटी बजती है]
- हाँ! - [कासिम] हैलो हाँ, भाटी साहब।
ये चार नंबर और मिले हैं, इनमें से एक अभी भी चालू बता रहा है।
नाम बताओ?
सिंदूरा जोहिया।
2016 में 10 मार्च से 22 नवंबर के बीच,
इस नंबर से किसी सादिया के नंबर पर काफी बातचीत हुई है।
- मतलब कॉल, मैसेज सब। - एड्रेस है छोरी का?
भेज दिया है आपको। यहाँ जो एड्रेस दिया है, वो सीकर का है।
मगर फ़ोन पिछले दो साल से जयपुर में ही बता रहा है।
जयपुर, राजस्थान
[एक आदमी] सिंदूरा!
- सिंदूरा! - तुम छोड़ो। मैं करती हूँ, तुम इसको देखो।
अर्जुन!
[बच्चा रोता है]
- क्या हो गया इसको? - [मोबाइल कंपन की आवाज़]
[ऑटोमैटिक संदेश राजस्थानी में] जिस व्यक्ति को कॉल किया है वो कॉल...
जय हिंद, भाटी साहब।
हाँ मंसूर, किधर है अभी?
मैं तो भरतपुर जा रहा हूँ,
वो भारती माली वाले मामले में पूछताछ करने।
एक काम कर, पहले सीकर जा।
एक छोरी है, सिंदूरा जोहिया उसके बारे में पता लगाना है।
पर भाटी साहब मैं तो बस में बैठ गया हूँ।
और बस भरतपुर जा रही है।
बस में ब्रेक है?
ब्रेक तो होंगे…
हाँ तो लगवा उन्हें और उतर वहीं के वहीं।
- बावन नंबर कहाँ है? - वो चार मकान बाद।
- नमस्ते, माँ। - राम-राम।
मैं मंडावा पुलिस स्टेशन से आया हूँ।
सिंदूरा जोहिया यहीं रहती है?
- सिंदूरा जोहिया? - [राजस्थानी में] नहीं, यहाँ नहीं रहती है।
मोबाइल कंपनी में तो यहीं का एड्रेस दे रखा है।
मुझे नहीं पता भाई जी, क्यों दिया?
मेरा आदमी भी घर पर नहीं है, आप बाद में आना।
हाँ जी, भाटी साहब?
लग रहा है, छोरी ने गलत एड्रेस दे रखा है मोबाइल कंपनी में।
तो पिछला पूरा सप्ताह मैंने आपकी लिखी, इन रचनाओं के साथ बिताया है।
और ये ज़रूर कहूँगा कि काफी भारी सप्ताह था।
आप में से भविष्य में कोई लेखक मत बन जाना।
पढ़ने वाला पढ़ते-पढ़ते मोक्ष पा जाएगा।
- [अंग्रेज़ी में] नहीं, सर। - ओह, सर।
केवल एक छात्रा है, जिसने कुछ ढंग का लिखा है।
कुमारी सुरेखा पालीवाल।
बहुत ही सुंदर लिखा है, आपने।
थैंक यू, सर।
एक ऐसी लड़की की कहानी जो चल फिर नहीं सकती,
लेकिन उसका दिल बिलकुल वैसे धड़कता है जैसे किसी साधारण युवती का।
एक-एक शब्द अंदर तक वार करता है, झकझोर दे ऐसी कहानी।
मैंने आप सब के लिए कॉपियाँ भी बना दी हैं,
आप अपने-अपने घर ले जाएँ, पढ़ें और अगली बार क्लास में
मिलेंगे तो इस पे चर्चा करेंगे। ठीक है?
हाँ, सर।
- ठीक है? - हाँ, सर!
सुरेखा?
जी, सर।
क्या किरदार गढ़ा है आपने, इस लड़की का।
ऐसा लगता है जैसे एक जीवन आपके सामने घट रहा हो, साक्षात।
उस लड़की की परेशानियाँ, उसकी इच्छाएँ...
आपको अपनी तरफ खींचती हैं, आपको लगता है उसे जा के गले से लगा लो।
थैंक यू, सर।
बस एक बात पूछनी थी, ये...
उसका विकलांग होना, या चल-फिर नहीं पाना, ये एक रूपक है ना?
जी हाँ।
जान सकता हूँ किस चीज़ का?
सर, ये समाज के रीति-रिवाजों का, जो एक लड़की को अपनी मर्जी से चलने फिरने भी नहीं देते।
बहुत अच्छे।
- बहुत ही सुंदर। - थैंक यू, सर।
मैंने कुछ टिप्पणी लिखी है आपके लिए आखिरी पेज में, आप पढ़ लेना।
- एक मैं कर लेती हूँ, एक तू कर ले। - हाँ।
नवलगढ़ जनरल हॉस्पिटल
[एक आदमी] बधाई हो बधाई!
छोरा हुआ क्या?
अरे, आप तो सीधा छोरे पर पहुँच गए, ब्याह था कल इसका।
चलो कोई नहीं, प्रक्रिया तो शुरू हो गई!
बधाई हो!
पूरे सुहाग के जोड़े में थी, सुसाइड केस।
दो महीने हो गए, यहाँ पड़े। अभी तक कोई नहीं आया पूछने।
ये तो आज आप लोग सही टाइम पे आ गए।
दो-चार रोज़ बाद आते तो हमने जला दी होती।
ठीक है।
भेनचोद, क्या नरक बन गई है दुनिया।
ऐसी दुनिया में बच्चा पैदा करने की सोच भी कैसे सकते हैं।
पर्घी।
ठीक हो भाई?
- ठीक हो? - किसी को बोलना मत।
[अंजली] पोस्टमॉर्टम के हिसाब से मौत ज़हर खाने की वजह से हुई थी।
सायनाइड।
बॉडी पे ज़ोर-ज़बरदस्ती के निशान तो नहीं थे,
पर हाँ, मौत के कुछ ही घंटे पहले छोरी के किसी के साथ शारीरिक संबंध बने थे।
फुल शादी के जोड़े में पाई गई थी। बस माथे पे सिंदूर नहीं था।
पुलिस को लगा छोरा छोड़ के भाग गया होगा इसलिए खुदकुशी कर ली।
सर, खुदकुशी वाली बात इस से भी
साबित होती है कि बाथरूम का दरवाज़ा अंदर से बंद था।
बस एक ही चीज़ चुभ रही है, सायनाइड।
इतनी आसानी से मिलने वाली चीज़ तो है नहीं, कृष्णा को कहाँ से मिली?
राजस्थान पुलिस, झुंझुनू प्रेस इन्फॉर्मेशन डेस्क
हाँ, जी सर। क्या हाल है? किधर है?
लापता लड़की कृष्णा चंदाल मृत पायी गयी
- यही है? - हाँ, यही है।
अरे, यही है क्या वो
- जिसकी चोरी होने की रिपोर्ट लिखाई थी? - हाँ।
कहीं ठोकी-वोकी तो नहीं सालों ने?
चाभी कहाँ है इसकी?
अरे, अभी नहीं मिलेगी चाभी। पहले फॉरेंसिक टीम आ के जाँच पड़ताल करेगी इसकी।
- और जाँच कब होगी? - अरे, जब उनका मन होगा ना, तब होगी।
तू अंदर चल के बयान लिखा।
डैडी 2
[मोबाइल कंपन की आवाज़]
वो तो खर्चों में दिखा देंगे ना। 9000 तो ऐसे ही बच जाएँगे अपने।
हाँ।
ना, कोई दिक्कत नहीं है, सर।
और भी देखता हूँ मैं, कहाँ पे क्या बचा सकता हूँ।
हैलो?
हाँ, एसआई अंजली भाटी बोल रही हूँ, मंडावा पुलिस थाने से।
आप कौन बोल रहे हैं?
मैं मिसेज़ सैनी।
ये नंबर किसी सिंदूरा जोहिया के नाम पे रजिस्टर है, जानती हैं आप उन्हें?
- हैलो? - बात क्या है?
आप सिंदूरा को जानती हैं या नहीं?
मैं सिंदूरा ही बोल रही हूँ।
जोहिया मेरे मायके का नाम है।
एड्रेस बता अपना।
अभी-अभी मिलना है तुमसे, तुरंत।
आप पहले बताएँगी, बात क्या है?
एक केस की जाँच पड़ताल चल रही है। ये नंबर तुम्हारे पास कब से है?
सादिया शेख को जानती हो?
2016 में 10 मार्च से 22 नवंबर तक,
तुम्हारे नंबर से रात-रात भर उसके नंबर पर कॉल और मैसेज जाते थे।
कौन से कॉल, कौन सादिया शेख? मैं कुछ नहीं जानती।
सारे कॉल रिकॉर्ड हैं हमारे पास, समझी?
एड्रेस बता अपना।
और घुमाना मत, पता है तू जयपुर में है।
मुझे ये सब के बारे में कुछ नहीं पता। घर के बड़े काम हैं, मैं रख रही हूँ।
हैलो, हैलो!
मेरे साथ तो ये होशियारी ना कर, बहन।
[मोबाइल कंपन की आवाज़]
[ऑटोमैटिक संदेश राजस्थानी में] जिस व्यक्ति को कॉल किया है…
[मोबाइल कंपन की आवाज़]
हैलो।
देख, जो तू छुपा रही है ना, भला नहीं होगा।
सीधे-सीधे बताती है या आऊँ जयपुर!
[मोबाइल कंपन की आवाज़]
[सिंदूरा का पति] सिंदू!
सिंदूरा!
[बच्चे के रोने की आवाज़]
सिंदूरा!
अर्जुन जाग गया है, क्या कर रही हो तुम?
सिंदू!
रो रहा है, यार।
[बच्चे के रोने की आवाज़]
सिंदू?
सिंदू--
[बच्चे के रोने की आवाज़]
डियर, आनंद सर।
मैं सौ बार ये चिट्ठी लिखने की कोशिश कर चुकी हूँ,
पूरा रजिस्टर भर गया, लेकिन एक चिट्ठी खत्म नहीं हुई।
ये मेरी 101वीं कोशिश है।
और अब अपनी बात कहने का, मुझे बस एक ही तरीका दिख रहा है।
कि सीधे सपाट शब्दों में अपने दिल की बात बयान कर दूँ।
आई लव यू, सर।
मुझे नहीं पता ये कितना सही है, पर सच अगर कुछ है तो यही है।
सर, आप गुस्सा तो नहीं हों ना, सर?
मुझे आपसे कुछ नहीं चाहिए। बस आपको बताना था।
सुरेखा।
- बंटी! - [एक आदमी] जी।
[राजस्थानी में] ज़रा अंदर की भी सफाई कर दे, बहुत दिन हो गए।
पापा, आज मैं भी चलूँ आपके साथ?
आज नहीं बेटा, कोई दिन और।
- [एक आदमी] नमस्ते बेटे। - राम-राम, भाई साहब।
सुनो, ये लो आलू पराठे।
- रास्ते में खा लेना। - ठीक है।
अच्छा सुनो, बाबूजी ने कुछ कहा था क्या उस दिन, जब हम मिलने गए थे?
नहीं तो, क्यों?
- क्या हुआ? - नहीं, कुछ नहीं।
तुमसे कुछ बोल रहे थे क्या?
नहीं, ऐसे ही पूछ रही थी।
सब ठीक है, परेशान लग रही हो?
- मुझे तुमसे कुछ बात करनी थी। - बोलो।
नहीं ऐसे नहीं, तुम आ जाओ फिर आराम से बैठ के बात करते हैं।
ठीक।
[रिंग जाने की आवाज़]
- [लता फ़ोन पर] हैलो! - [आनंद] हैलो।
कैसी है, मेरी होने वाली घरवाली?
अपने होने वाले घरवाले की बाट जोह रही है।
बस थोड़ा सा और इंतज़ार।
फिर मैं अपनी लता पे लता बन के लिपट जाऊँगा।
चुरू में होटल हैप्पी वेल बुक किया है अपने लिए रात को।
- और शादी? - अरे, शादी भी हो जाएगी।
होटल के पास एक मंदिर है, माता जी का।
वहीं तेरी मांग में सिंदूर भरूँगा।
अच्छा?
होटल का एड्रेस तो भेजो।
आएगी, पक्की बात?
मैंने कच्ची बात बोली है कभी?
अरे, तभी तो तुझसे इतना प्रेम करता हूँ।
ए!
मैं तुमसे ज़्यादा प्यार करती हूँ।
ओह हो, लगी शर्त?
चल रात को देखते हैं, कौन किस से ज़्यादा प्रेम करता है।
महेश जी को नमस्कार।
आरती जी को बहुत बड़ा नमस्कार।
कैसे हो?
बस, जी रहा हूँ तुम्हारी याद में, टुकड़ों-टुकड़ों में।
मैं भी आपके बिना टुकड़ों में ही जी रही हूँ।
चलो फिर मिल के टुकड़ों को जोड़ देते हैं जल्दी।
- [आनंद] मिलना है मुझे? - [आरती] कैसी बातें कर रही हूँ मैं, छिछोरी।
शिव ने कुछ बात की तुझसे?
हाँ, की।
फिर?
फिर क्या? उड़ता गोबर है।
बकने वाले तो पता नहीं क्या-क्या बकते हैं।
ये जो धुआँ है ना, हवा में अपने आप नहीं पैदा होता।
सच तो ये है कि तेरे से अपनी लुगाई तक नहीं संभलती है।
यही समस्या है तेरी, यही।
हमेशा से ऐसा मिसमिसा सा है।
अरे मर्द है, कुछ रौब होना चाहिए।
शिव को देख।
एक वो है, मेरा खून।
और एक तू है।
ये जो तेरी लुगाई है ना, इसने पूरे समाज में हमारी थू-थू करा के रखी है।
लगाम कस उस पर, समझा?
जैसे आपने कसी थी, माँ पे?
किसी काम का नहीं है तू।
मुझे पता है, मैं किस काम का हूँ।
मुझे आपको साबित करने की कोई ज़रूरत नहीं है।
महीने का एक रुपया तो दिया नहीं जाता है तुझसे, बाप को।
उल्टा किराया लुगाई से दिलवाता है।
और बातें करा लो, राजे-महाराजों वाली।
- बंसी! - जी?
रोटी ला एक और।
ये लोकेशन तो यहीं आस-पास दिखा रहा है, भाटी साहब।
राजस्थान पुलिस
रुक।
ये गेट के अंदर ले।
सुन रे भाई!
जी मैडम?
यहाँ कोई सैनी नाम की फैमिली रहती है क्या? सिंदूरा सैनी को ढूँढ रहे हैं, शादीशुदा है।
हाँ-हाँ, वो सागर सैनी की धर्म पत्नी है ना?
वो सागर, समंदर पता नहीं। सैनी है, इतना पता है।
हाँ, रहते हैं ना। ए ब्लॉक 602 नंबर में रहते हैं।
क्यों कोई बात हो गई क्या, मैडम?
चल मेरे साथ थाने, सारी बात बताती हूँ। बड़ा करमचंद बन रहा है।
चल।
सैनी आवास
सिंदूरा जोहिया तुम हो?
जी।
मंडावा पुलिस थाने से आई हूँ, कल शाम को हमारी बात हुई थी फ़ोन पे।
मैंने आपको बोल तो दिया, मैं कुछ नहीं जानती।
हाँ, पर ये नहीं समझाया कि 2016 में 10 मार्च से लेकर 22 नवंबर तक,
सादिया शेख को इतने कॉल और मैसेज कैसे गए, तेरे फ़ोन से?
कौन से कॉल? कौन सादिया शेख?
मैडम, मैं नहीं जानती इस नाम से किसी को।
ठीक है, नहीं जानती तो नहीं जानती।
चल थाने मेरे साथ, वहीं पे पूछताछ होगी।
नहीं…
देखिए, 2016 में तो मैं हॉस्टल में थी।
वहाँ सबके पास मोबाइल नहीं होता था।
किसी को भी कहीं फ़ोन करना होता, मेरा ही फ़ोन यूज़ करते थे…
उसी में से करता होगा कोई ये सादिया...
कौन? कोई नहीं, कौन?
इतनी सारी छोरियाँ थी हॉस्टल में, कैसे बताऊँ आपको कौन?
कोई रोज़ बिना काम छह महीने तक तेरे फ़ोन का इस्तेमाल कर रहा था।
वो भी एक-एक डेढ़-डेढ़ घंटे। तुझे पता नहीं, कौन?
[बच्चे के रोने की आवाज़]
नहीं पता, मैडम।
इसको दूध पिलाने का टाइम हो गया है।
जितना मुझे पता था, मैंने आपको बता दिया है।
कुछ भी याद आ जाए, तो एक फ़ोन घुमा देना।
और बाकी अपनी तरफ से तो मैं याद करती रहूँगी।
जी।
सुन!
तेरे हॉस्टल में जो छोरियाँ थी, उनमें से कोई गायब तो नहीं हुई?
नहीं।
महाराजा दिलीप पब्लिक स्कूल
वर्ण व्यवस्था में समाज के हर वर्ग के स्थान को परिभाषित किया गया है।
जिसमें सबसे ऊपर आते हैं, ब्राह्मण।
ब्राह्मण को ज्ञान का वाहक कहा गया है।
जिनका मुख्य कार्य होता है, पढ़ना-पढ़ाना, धर्म-कर्म के कार्य करना।
और उसी में सबसे नीचे आते हैं, शूद्र। जो पारंपरिक तौर पर श्रम…
[अंजलि] छोरियाँ गायब होने वाली बात पे हैरान तो थी सर,
पर कुछ तो बात है जो ये सिंदूरा छुपा रही है।
तुम्हें क्या लगता है, वो किसी का बचाव तो नहीं कर रही?
सर, उस से एक और बार बात करनी पड़ेगी फिर कुछ कह पाऊँगी।
बधाई हो, पर्घी साहब।
आपने तो बताया नहीं जी।
आपके ससुर साहब आए थे जी, खुशखबरी देकर गए हैं।
रख दे।
क्यों भाई, पर्घी?
सर, बीवी पेट से है।
बधाई हो।
थैंक यू।
[अंजलि ] सर, पहले आप।
ले सब में बाँट दे।
थैंक यू।
महावीर!
ले सब में बाँट दे।
लोग मिठाई तब बाँटते हैं जब बच्चा पैदा होता है।
समझा अपने पापा को।
दुनिया में कोई पहली बार बच्चा पैदा नहीं हो रहा, जो अभी से मिठाई बाँट रहे हैं।
वो तो पहली बार ही नाना बन रहे हैं ना?
और इंसान खुश होता है, तो खुशी बाँटता ही है।
तुम भी थोड़ा खुश तो हो ही सकते हो।
खुश ही हूँ मैं।
तुम किस बात का बोझा लेकर बैठे हो?
नौ महीने बच्चे को मुझे पालना है, पेट में।
और उस के बाद?
उसके बाद तो इसी दुनिया में पलेगा-बढ़ेगा ना?
दुनिया का क्या हाल हो गया है, तुझे कोई खैर-खबर है?
मुझे है।
दिन रात देखता हूँ, क्या तांडव मचा हुआ है।
कलयुग चल रहा है, घोर कलयुग।
रहने लायक बची नहीं है, ये दुनिया।
सोच ऐसी दुनिया में जब बच्चा बड़ा होगा, तो उसका क्या हाल होगा?
तो जब मेरे पेट में बच्चा डाल रहे थे, तो क्या चल रहा था? सतयुग?
सुन...
इतनी देर नहीं हुई है।
देर नहीं हुई है, मतलब?
मतलब…
ना।
नहीं।
पापा! मेरा इंटर स्कूल डिबेट टीम में सिलेक्शन हो गया है।
ये तो बहुत अच्छी बात है, बेटा।
अब आगे नेशनल के लिए दिल्ली जाना है।
अरे, मेरी झांसी की रानी दिल्ली में जाके झंडा गाड़ के आएगी देख लेना।
छोरे भी जा रहे हैं साथ में।
- तो? - तो, मतलब?
तो टीचर भी तो जा रहे होंगे ना साथ में।
यही तो इसकी उम्र है घूमने-फिरने की, बाहर जाएगी तो दिमाग खुलेगा इसका।
क्या होगा दिमाग खोल के, हैं?
कुछ बनेगी अपनी बेटी, कुछ करेगी अपनी लाइफ के साथ।
क्या बनेगी? तुम्हारी वो एसआई अंजली की तरह बनेगी, नहीं?
तुम्हें पता भी है कि भाटी कितनी काबिल अफ़सर है।
खूब पता है।
और ये भी पता है उसकी माँ को कितने पापड़ बेलने
पड़ रहे हैं। छोरी की शादी नहीं हो रही है ना।
एक छोरा हाँ बोलने को राज़ी नहीं है।
बेचारी उसकी माँ!
रोज़ सबके सामने अपना माथा पीटती रहती है।
क्या होगा उसकी छोरी का?
तुम तो चाहते हो मैं भी उसकी तरह रोज़ अपना माथा फोड़ूँ, नहीं?
नुपुर कहीं नहीं जाएगी।
ऐसे मुँह मत बना, मेरी बेटी को दिल्ली जाना है तो वो दिल्ली जाएगी।
खाना खा।
[रहस्यमय संगीत बजता है]
हैप्पी वेल होटल
आधार कार्ड कार्तिक शर्मा
वो कुछ फूलों का ऑर्डर दिया था, अलग से।
हाँ जी, सर। एक दर्जन लाल गुलाब आपके रूम में रखवा दिए हैं।
थैंक्स।
थैंक यू, सर।
पहली रात है, बेबी। बस, यादें इकट्ठा कर रहा हूँ।
पहली रात है। बस, यादें इकट्ठा कर रहा हूँ।
[दरवाज़ा खटखटाने की आवाज़]
गुलाब के लिए गुलाब।
अरे, वाह!
कमरा तो बहुत अच्छा है, मि. कार्तिक शर्मा।
क्या कर रहे हो?
पहली रात है, यादें इकट्ठा कर रहा हूँ।
चलो-चलो।
पीछे हट जा पुलिस आ रही है।
पीछे हटो।
नहीं चल रही है, सर।
- काम पे नहीं गई? - नहीं, छुट्टी ली है।
तुमने और काम से छुट्टी?
मुझे बात करनी थी।
कपीश स्कूल से वापस आए, उस से पहले।
क्या बात है, बताओ?
इतना डरा क्यों रही हो, बोलो?
कोई और है जिसके साथ मैं…
कुछ टाइम से नज़दीक हूँ।
नज़दीक हूँ, मतलब?
प्यार करती हूँ।
मज़ाक कर रही हो?
कुछ टाइम से मैं और…
- मुझे इस बारे में बात नहीं करनी। - आनंद, आनंद प्लीज़।
जय नाम है उसका।
वो होटल में काम करता है, मेरे साथ।
छह महीने से हम दोनों साथ में हैं।
देखो आनंद, इसमें तुम्हारी कोई गलती नहीं है।
मुझे पता नहीं, ये सब कैसे हुआ।
तुम्हें कोई और मिल जाएगा जो तुम्हारे लिए सही होगा।
क्या मतलब, कोई और मिल जाएगा?
देखो वंदना, तुम मुझे छोड़ के कहीं नहीं जा सकती।
अगर ऐसा सोच भी रही हो, तो इस विचार को अपने दिमाग से निकाल दो, हाँ।
मुझसे नहीं होता अब, आनंद।
वंदना…
जो हो गया सो हो गया ना।
मैं ये सब अनसुना कर दूँगा।
हम लोग फिर से एक नई शुरुआत करेंगे, तुम जो बोलोगी मैं वो करूँगा।
लेकिन, छोड़ के जाने की बात मत करो।
तुम और कपीश, दो ही तो हो मेरे जीवन में।
तुम चली गई तो, सुसाइड कर लूँगा।
- आनंद, प्लीज़ ऐसी बातें मत करो। - मैं सुसाइड कर लूँगा।
आनंद!
आनंद।
- मैं सुसाइड कर लूँगा। - आनंद, प्लीज़।
मैं सुसाइड…
देखो, आनंद…
देखो, टाइम लगेगा, ये मान लेने के लिए।
पर अब यही सही है सबके लिए।
आनंद।
सर, ये ढोलपुर थाने ने कन्फ़र्म किया है कि पिछले साल
जो डेड बॉडी मिली थी, वो गुड़िया की थी।
कोई क्लेम नहीं करने आया तो इसलिए उन्होंने जला दी।
गुड़िया के घरवालों ने सामान की पहचान भी कर ली है।
इसने भी सायनाइड खाया था, सर। बॉडी बस अड्डे के पास एक सुलभ शौचालय में पड़ी मिली थी।
दुल्हन के जोड़े में थी सर, पर माथे पर सिंदूर का कोई निशान नहीं।
मौत से कुछ देर पहले शारीरिक संबंध भी बने थे।
पर ज़ोर-ज़बरदस्ती का कोई निशान नहीं।
फ़ोन और बैग गायब हैं सर, पर जेवर ज्यों के त्यों हैं।
- सब वैसे ही है-- - जैसे वो कृष्णा वाले मामले में है।
और तो और दोनों के अफेयर की कहानी भी सेम है।
घर पे चिट्ठी छोड़ के गई थी, छोरे के बारे में किसी को कुछ नहीं पता।
और सर, दोनों केस में टॉयलेट का दरवाज़ा अंदर से बंद था।
बस यही बात समझ में नहीं आ रही, बंद दरवाज़ा।
सर, ऐसा भी तो हो सकता है, उस आदमी ने उनको दरवाज़ा बंद करने को राज़ी किया हो।
अंदर से दरवाज़ा बंद कर के ज़हर खाने के लिए राज़ी किया हो।
शायद।
- मतलब कुछ भी? - हो सकता है।
[पर्घी] कैसे हो सकता है?
ये... ये शायद और हो सके के आधार पे जाँच नहीं हो सकती।
- दो और दो पाँच मत करो। - जी।
- जो 19 छोरियाँ गायब हैं, उन पे ध्यान दो। जी, सर।
हो सकता है कि उनके साथ भी वही हुआ हो, जो ये कृष्णा और गुड़िया के साथ हुआ है।
हम्म।
पुरानी केस फाइलें निकाल के देखो, पिछले छह साल से
जब से इन छोरियों का गायब होना शुरू हुआ है, तब से ले के आज तक।
पूरे स्टेट में, जितनी भी छोरियों की लाशों की शिनाख्त नहीं हुई है, सबकी फाइलें देखो
और इन 19 छोरियों की लिस्ट से मैच कराओ।
और उनके परिवार वालों को बुलाओ और सामान की पहचान करवाओ।
तुम दोनों लगो इस पे।
- जी, सर। - पूरे प्रदेश के थाने से संपर्क करो, ठीक?
- जी, सर। - जी, सर।
[थीम म्यूज़िक]
इसमें साल भी लिखा है।
- [एक पुलिसवाला] पहचान हो गई? - ये गहना हमारी छोरी का है।
[एक पुलिसवाला] अपना नाम लिख दो यहाँ।
बाढ़ आ गई है, सुसाइड के मामलों की।
ऐसा कैसे हुआ कि अब तक किसी का ध्यान तक नहीं गया?
गरीब घर की छोरियाँ हैं ना, सर। वो भी ज़्यादातर पिछड़ी जाति की।
इनके जीने मरने से किसी को कोई फर्क नहीं पड़ता।
तुम ऐसे ही अपने समीकरण बैठा रही हो।
- इसका जात-पात से कोई लेना-देना नहीं है। - अरे, बिलकुल है।
कथित ऊँची जाति की एक भी छोरी दिखाई दे रही है क्या तुम्हें, हैं?
होती तो अब तक बवाल मच गया होता।
इस हरामज़ादे को भी पता है, किस जात की ज़िंदगी की क्या कीमत है।
पर अगर इंसाफ की जात पूछ लो ना, तो वो भी ऊँची जाति का ही निकलेगा।
मेरे जैसी छोरियाँ या तो अपना ख्याल खुद रखें या आके टंग जाएँ ऐसे बोर्ड पे।
जयपुर से 150 किलोमीटर दूर बसा है, छोटा सा शहर मंडावा।
जो कि अचानक से सुर्खियों का केंद्र बन गया है।
यहाँ इसी पुलिस स्टेशन के अंदर एक ऐसे मामले की जाँच चल रही है,
जिसमें एक नहीं बल्कि बहुत सी मासूम लड़कियाँ अपनी जान गँवा चुकी हैं।
सर, ऊपर-ऊपर से तो सारे सुसाइड के मामले लगते हैं
लेकिन चौकाने वाली बात ये है कि सारी लड़कियों ने सायनाइड खा के अपनी जान दी है।
टोटल 27 केस।
और अब तक किसी की नज़र नहीं गई?
सर, हर मामला अलग-अलग जिले में हुआ था और किसी
को लगा ही नहीं की आपस में कोई कनेक्शन है।
वो आईटी वालों ने इन लड़कियों के कॉल रिकॉर्ड चेक किए तो पता चला सर कि पैटर्न है।
पूरा प्लान बना के चुना गया था छोरियों को।
सब के बैकग्राउंड एक जैसे,
कुँवारी, उम्र 30 से 35 साल, घरवालों की दहेज देने की हैसियत नहीं।
और तो और बॉडी मिलने के बाद भी सबके फ़ोन का
इस्तेमाल हो रहा था, और लड़कियों को कॉल करने के लिए।
कौन कर रहा था ये सब?
सर, इस बारे में तो कोई पुख्ता सबूत नहीं है हमारे पास।
हमने लड़कियों के परिवार वालों से भी पूछताछ की सर,
किसी को नहीं पता सर कि वो लड़का कौन था या कुछ।
सत्ताईस लड़कियों को फँसाया गया है।
- पूरा गैंग काम कर रहा है। - जी, सर।
बहला-फुसला के ले जाते हैं, मज़े लेते हैं और पैसा वगैरह लूट के भाग जाते हैं।
उसके बाद लड़कियाँ सुसाइड कर लेती हैं।
सर, एक बात बोल सकती हूँ?
सारी की सारी तो सुसाइड नहीं हो सकती ना, सर।
वो भी सायनाइड खा के, जो मार्केट में बैन है?
इनके पास आया कहाँ से?
और शादी करने के लिए कोई ज़हर लेके क्यों निकलेगा?
तो तुम्हारी क्या थ्योरी है?
सर, जिस आदमी ने इन छोरियों को भगाया है, उसी ने इनको ज़हर खाने को राज़ी किया है।
तुम्हारा मतलब है कि ये सब... अकेले एक आदमी का काम है?
जी, सर।
भाटी, इस बारे में कोई सबूत नहीं है हमारे पास।
सर, अगर गैंग होता तो सारी कहानियाँ इतनी मिलती-जुलती नहीं होती, सर।
कहीं पे तो कोई कुछ गलती करता।
ये एक ऐसे आदमी का काम है, जो ये काम पहले इतनी बार
कर चुका है कि अब कोई गलती की गुंज़ाइश ही नहीं रहती।
निवेदन है आपसे कि ऐसी कपोल कल्पनाओं को आप खुद तक सीमित रखें।
अरे, मीडिया दो मिनट नहीं लागाएगा ऐसी बातों को हवा देने में।
पूरे प्रदेश में आतंक का माहौल बन जाएगा।
सर, मैंने इंस्टिट्यूट में अलग से कोर्स भी किया है, क्रिमिनल प्रोफाइलिंग का।
ये वास्तविक ज़िंदगी है मैडम, आपका इंस्टिट्यूट नहीं।
पच्चीस साल से सर्विस में हूँ, अब तक एक केस नहीं आया सीरियल किलर का।
और आपको एक साल नहीं हुआ और सीरियल किलर के दर्शन हो गए।
उम्मीद है आप भी जाँच के नाम पे ऐसी हवाई फायरिंग नहीं कर रहे हैं।
सर, हम हर एंगल से इस केस को चेक कर रहे हैं।
सर, वो आईटी वाले कासिम को फुलटाइम हमारे साथ जोड़ देंगे तो आसानी होगी, सर।
जी, सर।
ठीक है, बात करता हूँ मैं।
[दरवाज़ा खटखटाने की आवाज़]
वो बाहर मीडिया वाले वेट कर रहे थे जी, कुछ बात करना चाह रहे थे आपसे।
[एसपी] बोलो एसपी साहब आके बात करेंगे।
[हवलदार] जी, सर।
मीडिया में ऑफिशियली सबको को एक ही लाइन मेंटेन रखनी है।
- जी, सर। - जी, सर।
एक गैंग है, जिसके लोग भोली-भाली लड़कियों को शादी का झाँसा देकर फँसा रहे हैं।
उनका शारीरिक शोषण करते हैं और पैसे छीन कर भाग जाते हैं।
और लड़कियाँ बेचारी घर वापस आने के बजाय, शर्म के मारे
आत्महत्या कर लेती हैं।
- ओके, सर। - [पर्घी] जी, सर।
और अल्ताफ वाले मामले का क्या हुआ?
सर, वो गाड़ी चोरी की थी। मैकेनिक ने आके गाड़ी की पहचान
कर दी है। उसने सामोद थाने में रिपोर्ट भी लिखाई थी सर, चोरी की।
तो अभी आगे क्या?
सर, फॉरेंसिक टीम आ रही है, गाड़ी का मुआयना करने के लिए।
- तुम आओ ज़रा बाहर तक मेरे साथ। - जी, सर।
ये क्या तुम लोगों ने मंडावा को अमेरिका बनाया हुआ है।
इन मैडम को सीरियल किलर दिखाई दे रहा है।
और तुम फॉरेंसिक रिपोर्ट का इंतज़ार कर रहे हो?
ट्रांसफर चाहिए कि नहीं चाहिए, जयपुर में?
सॉरी, सर।
[एक पत्रकार] आप इस तरह से चुप नहीं रह सकते।
[एक महिला पत्रकार] वहाँ उन से पूछ रहे हैं,
- प्लीज़, जवाब दीजिए सर! - बुलाइए उनको।
हमें जवाब चाहिए, सर प्लीज़।
सर, क्या ये सच है कि मंडावा पुलिस ऐसे कई पुराने मामलों
को वापस खोल रही है जिनको ठंडे बस्ते में डाल दिया गया था?
बताइए सर, अब तक कितनी लड़कियों की पहचान हो चुकी है, सर?
एक गैंग है, जिसके सदस्य कई जिलों में फैले हुए हैं।
पर सर, मैंने गलत क्या कह दिया?
और आप तो मेरे सीनियर हों, कायदे से आपको मेरा सपोर्ट नहीं करना चाहिए था?
अरे, क्या बोल के सपोर्ट करता तुम्हारा कि हाँ सर, भाटी को लग रहा है तो सही है?
कुछ तो सोच समझ कर बोला करो, एसपी साहब के सामने बैठी थी।
और मेरे साथ ज़रा तमीज़ से बात करो, सीनियर हूँ मैं तुम्हारा।
सॉरी, सर।
देखो, मैं ये नहीं कह रहा कि तुम गलत हो।
ये गैंग का काम हो सकता है, इससे मैं भी सहमत नहीं हूँ।
लेकिन ये एक आदमी का काम हो सकता है, इसका भी कोई ठोस सबूत नहीं है अपने पास।
सर, अगर आपको भी ऐसा लगता है ना, तो हमें इस आदमी की एक प्रोफाइल बना देनी चाहिए।
पता तो चले आदमी है कैसा?
उसी हिसाब से एक सस्पेक्ट लिस्ट भी तैयार कर देंगे।
मैं एक ऐसे आदमी को जानती हूँ जो हमारी मदद कर सकता है।
ठीक है, बात करो।
और वो सिंदूरा पे भी थोड़ा दबाव बनाए रखना।
जी, सर।
और सॉरी सर, वो बात करते-करते कब मेरी आवाज़ ऊँची हो जाती है, पता नहीं चलता।
ऐसे सॉरी तुम पहले भी बहुत बार कह चुकी हो।
अगली बार नहीं होगा, सर।
ये भी तुम पहले बहुत बार कह चुकी हो।
सर, आगे से कुछ नया बोलूँगी।
जय हिंद, सर।
एक दो, एक दो, एक दो, एक दो।
[दरवाज़े की घंटी बजती है]
प्रोफेसर ज़ेड. अंसारी हेड ऑफ़ डिपार्टमेंट क्रिमिनोलॉजी
अरे, भाटी!
गुड मॉर्निंग सर। आपको परेशान तो नहीं किया?
सुबह के छह बज रहे हैं।
सर, आपके लिए क्या छह क्या बारह? आपको नींद कहाँ आती है!
आपकी मदद चाहिए सर, बहुत ज़रूरी मामला है।
अंदर आ जाऊँ?
तुम वो आफ़त हो जो सर पे आके पूछती है, [अंग्रेज़ी में] अंदर आ जाऊँ?
जिन लड़कियों को टारगेट किया गया है और जो पैटर्न उभर कर आ रहा है...
तुम्हारा अंदाज़ा सही है।
ये किसी एक ही आदमी का काम है।
बस यही बात अब कोई एसपी साहब को समझा दे।
मैंने बोलने की कोशिश की तो काटने को आ गए।
ये किस टाइप का आदमी हो सकता है, सर?
क्लासिक साइकोपैथ।
औरतों से नफ़रत एक बहुत बड़ा फैक्टर है, इस आदमी के लिए।
सालों से इतने मर्डर करने के बाद भी अब तक... इसलिए नहीं पकड़ा गया,
क्योंकि इसे समाज में घुल-मिल कर रहना आता है।
हो सकता है, शादीशुदा हो।
शायद उसका बच्चा भी है।
अच्छी खासी नौकरी करता है।
एक दम नॉर्मल सी ज़िंदगी जीता है,
ताकि किसी की नज़र तक ना जाए।
मतलब एक ऐसा आदमी जो हमारे सामने भी खड़ा हो, हमें पता ही ना चले।
ये ज़हर दे के क्यों मार रहा है?
इस से पता चलता है कि ये एक... आक्रामक पर निष्क्रिय टाइप का आदमी है।
जो इन औरतों को तड़पता हुआ देखना तो चाहता है,
पर इतनी हिम्मत नहीं है कि सामने खड़ा होकर देख पाए।
और ये सायनाइड का क्या मामला है, सर?
मार्केट में तो ऐसे-ऐसे और ज़हर हैं जो, और आसानी से मिल जाते हैं।
सायनाइड ख़ास चीज़ों के लिए इस्तेमाल होता है।
जैसे, सोने की कारीगरी में...
या पेस्टीसाइड इंडस्ट्री में।
हो सकता है ये किसी ऐसी ही जगह काम करता हो, जहाँ सायनाइड आसानी से मिल जाता है।
एक और नोट है, सर।
दो-तीन मामलों को छोड़ के सारी लाशें शनिवार या रविवार के दिन ही मिली थीं।
मतलब हफ़्ते में पाँच दिन वाला कोई काम करता है।
और छुट्टी वाले दिन मिशन पे निकल जाता है।
[दरवाज़े की घंटी बजती है]
डॉ. संजय बेनीवाल मानसिक रोग सलाहकार
[सिंदूरा] पहले तो मैं दवाई बराबर ले रही थी।
फिर प्रेगनेंसी के टाइम पे आपने दवाई बंद कर दी थी।
कितने दिनों से हो रहे हैं ये फिर से पैनिक अटैक?
कुछ दो-तीन दिन से।
दो साल आपने बिना दवाइयों के अच्छे से निकाले।
अभी हाल ही में कुछ ऐसा हुआ, जिसकी वजह से कुछ स्ट्रेस हुआ हो?
नहीं, कुछ भी नहीं हुआ।
पहले जब ऐसा हुआ था तब आपने एक दवाई लिख के दी थी।
उस से काफी आराम मिला था।
अगर आप वैसी ही कुछ दवाई लिख के दे देते, तो ठीक रहता।
ठीक है।
[मोबाइल की घंटी बजती है]
हैलो!
हाँ, मैं बस पार्क तक आई थी।
वो अर्जुन रो रहा था, तो सोचा उसे घुमा लाती हूँ। आ रही हूँ बस।
अरे, पवन! कितना आराम करेगा मेरे भाई? कुछ काम कर ले।
अरे भाई, अगले दो दिन मुझे खूब घमासान काम है।
तेरा काम दो दिन बाद होगा।
दो दिन बाद-वाद की बात ना कर, यार। मेरा प्रमोशन अटका पड़ा है।
नीली गाड़ी निकलने के पहले और बाद के फुटेज चेक कर के बता।
कब से कब तक की फुटेज देखनी है?
मतलब देख दे, जब तक कुछ ना मिले।
अरे भाई, इतना फुटेज देखने का टाइम नहीं है।
एक काम कर फुटेज की कॉपी बना कर देता हूँ, तू खुद बैठ के देख ले।
- मतलब मुझे कोई काम नहीं है, हैं? - चाहिए कि नहीं चाहिए?
बना दे।
तो ठीक है, अभी ये काम खत्म कर लूँ।
दो घंटे बाद आना।
बड़े नखरे हो रहे हैं, यार तेरे!
चल मैं दो घंटे में आता हूँ।
- हैं? - हम्म।
वहाँ सामने।
वो कंप्यूटर सैंक्शन हो गया है,
थोड़ा पुराना है तो कनेक्शन कर के चेक कर लेना।
जी, भाटी साहब।
वो फाइलें अभी बाकी हैं।
लता गंछा का नंबर चेन में तो है पर, पिछले चार दिनों से बंद है।
एक बार आओ तो मेरे साथ।
चार दिन पहले चुरू बस अड्डे पे ये लाश मिली थी।
ज़रा लता गंछा का एड्रेस निकाल के दो तो।
आपको हमारे साथ चलना होगा, शिनाख्त के लिए।
[रहस्यमय संगीत बजता है]